
1. Privalomi bendrieji reikalavimai tyrimams:
a. Siekiant neriboti konkurencijos (kad daugiau tiekėjų galėtų pateikti pasiūlymus), atsižvelgiame į prašymą patikslinti privalomų bendrųjų reikalavimų tyrimams 6 p. Dviejų lygių vidaus kokybės kontrolių reikalavimas yra išdėstytas reikalavimų 5 p., todėl 6 p. yra pašalinamas iš reikalavimų sąrašo.
b. Prašymo papildyti specifikaciją nauju reikalavimu „Reagentų tipas ir galiojimo laikas: paruošti naudojimui, sausos chemijos, atskirai supakuoti. Galiojimas – ne trumpiau nei 12 mėn. nuo prekių pristatymo Pirkėjui dienos.“ netenkiname, kadangi reikalavimas gali būti neproporcingas ir ribojantis konkurenciją. Be to, tiekėjas į tyrimų įkainį turi įtraukti visus tyrimui atlikti reikalingus reagentus ir/ar priemones, taip pat numatyti pakankamą jų kiekį, atsižvelgdamas į laboratorijos poreikius, savo siūlomų priemonių sąnaudas ir siūlomų reagentų galiojimo laiką. Siekiant įnešti aiškumo, koreguojame reikalavimų 4 p. ir išdėstome jį taip:
Į siūlomą tyrimo įkainį turi būti įskaičiuoti visi kokybiškam tyrimų atlikimui ir pagal panaudą suteikiamos įrangos priežiūrai būtini reagentai ir kitos papildomos priemonės (kalibrantai, kontrolinės medžiagos, tirpalai, valikliai, skiedikliai ir kiti reikmenys). Reagentų/priemonių turi būti pasiūlyta pakankamai numatytam tyrimų kiekiui, atsižvelgiant į reagentų/priemonių sąnaudas ir jų galiojimo laiką. Perkančioji organizacija turi teisę paprašyti papildomos dokumentacijos sąnaudų skaičiavimams patikrinti, jei tokios informacijos nėra 2 p. reikalaujamoje dokumentacijoje. 
Jeigu tiekėjo pasiūlyme akivaizdžiai neįtrauktos būtinos priemonės ar jų kiekis yra akivaizdžiai nepakankamas numatytam tyrimų kiekiui, pasiūlymas gali būti laikomas neatitinkančiu techninės specifikacijos reikalavimų ir atmestas pagal VPĮ nuostatas. 
Jeigu sutarties vykdymo metu paaiškėja, kad numatytų priemonių kiekis nepakankamas, tiekėjas trūkstamas priemones privalo tiekti neatlygintinai.

2. Privalomi techniniai reikalavimai įrangai:
a. Patiksliname reikalavimų 9 p. ir išdėstome jį taip:
Analizatoriai komplektuojami su spausdintuvu arba spausdintuvas yra integruotas į pačius analizatorius originaliems rezultatams spausdinti.
b. Siekdami neriboti konkurencijos (kad daugiau tiekėjų galėtų pateikti pasiūlymus), atsižvelgiame į pasiūlymą sumažinti reikalavimų 10 p. nurodomą analizatorių našumo rodiklį iki „ne mažesnis nei 20 tyrimų per valandą“.
c. Prašymo papildomai įtraukti reikalavimą įrangai turėti galimybę tyrimus atlikti skubos (prioriteto) tvarka (kitaip „CITO“ arba „STAT“) netenkiname, kadangi šio pirkimo objektas (CRB tyrimai) pagal numatytą perkančiosios organizacijos padalinių darbo specifiką be išimčių yra atliekami skubos tvarka. 

3. Ekonomiškai naudingiausio pasiūlymo vertinimo kriterijus: Analizatorių techninės charakteristikos ir metodiniai reikalavimai (T):
a. Patiksliname ekonomiškai naudingiausio pasiūlymo vertinimo kriterijų C5 ir išdėstome jį taip:
Atliekant CRB tyrimus iš atkimštų veninio kraujo mėgintuvėlių su EDTA, mėginiai į analizatorių įdedami stoveliais ir yra automatiškai apdorojami, t. y. nereikalingas rankinis mėginių pipetavimas ar mėginio perkėlimas iš pirminių mėgintuvėlių.
b. Patiksliname ekonomiškai naudingiausio pasiūlymo vertinimo kriterijų C5 ir išdėstome jį taip:
Analizatoriai turi galimybę atlikti ne tik CRB tyrimus, tačiau ir kitus, kurių poreikis sutarties vykdymo laikotarpiu gali atsirasti (pavyzdžiui, troponino I, MXA/CRB).

4. Pastaba lentelėje „Tyrimų įkainiai, prekių sąrašas“:
a. Siekiant įnešti aiškumo, koreguojame lentelės pastabą ir išdėstome ją taip:
PASTABA: tiekėjas atskirai eilutėse įrašo visus tyrimams atlikti reikalingus reagentus ir/ar papildomas priemones (žr. reikalavimų tyrimams 4 p.).
Skaičiuojant VKK medžiagų poreikį tiekėjas turi atsižvelgti į preliminarų tyrimų skaičių maksimaliam 60 mėn. laikui ir į perkančiosios organizacijos numatomą įrangos naudojimą kiekvieno padalinio darbo dienomis, laikyti, kad VKK tyrimų poreikis yra lygus bendram 60 mėn. padalinio darbo dienų skaičiui (laikyti, kad 5 d. d. savaitė atitinka 252 d. d. per metus, o 6 d. d. savaitė - 303 d. d. per metus; žr. lentelę Nr. 1 "Tyrimai ir poreikis").

5. Privalomi bendrieji reikalavimai tyrimams:
a. Iš dalies atsižvelgiame į tiekėjo siūlymą nereikalauti vertimo į lietuvių kalbą. Vertimas į lietuvių kalbą yra būtinas, jeigu originalo kalba nėra anglų kalba. Siekiant įnešti aiškumo koreguojame reikalavimų 1 p. ir 2 p., papildome reikalavimų lentelę reikalavimų 1 p. ir 2 p. įrašytos žvaigždutės (*) paaiškinimu:
Reikalavimas 1. Reagentai ir įranga turi būti pažymėtos CE ženklu. Kartu su pasiūlymu turi būti pateikti CE sertifikatai arba lygiaverčiai dokumentai, patvirtinantys, kad tiekėjo siūlomos prekės atitinka Medicinos priemonių reglamento (2017/745/ES) ir in vitro diagnostikos medicinos priemonių reglamento (2017/746/ES) nustatytus reikalavimus.*
Reikalavimas 2. Kartu su pasiūlymu turi būti pateikiami šie dokumentai, pagrindžiantys atitiktį techniniams reikalavimams *:
1. siūlomos įrangos (integruotos analizės sistemos, mėginių paruošimo prietaisų ar jų sistemos ir programinės įrangos) naudojimo instrukcijos, kiti gamintojo parengti techniniai aprašai;
2. tyrimams atlikti naudojamų reagentų ir papildomų priemonių naudojimo instrukcijos.
Žvaigždutės (*) paaiškinimas: * - Pateikiamos skaitmeninės dokumentų kopijos: 
(a) originalo kalba ir 
(b) vertimas į lietuvių kalbą, išskyrus atvejus, kai originalo kalba yra anglų – tokiu atveju vertimo į lietuvių kalbą pateikti nereikia. Dokumentams, pateiktiems kitomis kalbomis nei lietuvių ar anglų, privalomas vertimas į lietuvių kalbą. 
Perkančioji organizacija turi teisę paprašyti paaiškinimų ir, esant pagrįstoms abejonėms dėl vertimo tikslumo, pareikalauti patvirtinto vertimo.
b. Siekiant išvengti nesąžiningai žemesnės kainos pasiūlymų ir įnešti aiškumo, koreguojame reikalavimų 4 p. ir išdėstome jį taip:
Į siūlomą tyrimo įkainį turi būti įskaičiuoti visi kokybiškam tyrimų atlikimui ir pagal panaudą suteikiamos įrangos priežiūrai būtini reagentai ir kitos papildomos priemonės (kalibrantai, kontrolinės medžiagos, tirpalai, valikliai, skiedikliai ir kiti reikmenys). Reagentų/priemonių turi būti pasiūlyta pakankamai numatytam tyrimų kiekiui, atsižvelgiant į reagentų/priemonių sąnaudas ir jų galiojimo laiką. Perkančioji organizacija turi teisę paprašyti papildomos dokumentacijos sąnaudų skaičiavimams patikrinti, jei tokios informacijos nėra 2 p. reikalaujamoje dokumentacijoje. 
Jeigu tiekėjo pasiūlyme akivaizdžiai neįtrauktos būtinos priemonės ar jų kiekis yra akivaizdžiai nepakankamas numatytam tyrimų kiekiui, pasiūlymas gali būti laikomas neatitinkančiu techninės specifikacijos reikalavimų ir atmestas pagal VPĮ nuostatas. 
Jeigu sutarties vykdymo metu paaiškėja, kad numatytų priemonių kiekis nepakankamas, tiekėjas trūkstamas priemones privalo tiekti neatlygintinai.

6. Privalomi techniniai reikalavimai įrangai:
a. Atsižvelgdami į tiekėjo siūlymą nereikalauti dokumentų vertimo į lietuvių kalbą koreguojame lentelės ketvirtojo stulpelio pavadinimą į:
Nuoroda į  gamintojo dokumento (katalogo /  bukleto / brošiūros / instrukcijos) puslapį, kuriame yra atžyma apie siūlomos įrangos atitikimą reikalavimui (privaloma užpildyti)**
b. Koreguojame reikalavimų 5 p. ir išdėstome jį taip:
Analizatoriai komplektuojami su kompiuteriu ir programine įranga, užtikrinančia įrangos veikimą arba kompiuteris yra integruotas į pačius analizatorius. (papildomas BVPŽ kodas 30211200-3 Pagrindinė techninė kompiuterio įranga)
c. Atsižvelgdami į tiekėjo siūlymą nereikalauti dokumentų vertimo į lietuvių kalbą koreguojame lentelės žvaigždučių (* ir **) aiškinamąją pastabą ir išdėstome ją taip:
* - Pildant atitikimo techniniams reikalavimamas langelius, juos privaloma užpildyti.
** - Pateikiant siūlomos įrangos atitikimą techniniams reikalavimams pagal konkrečią reikalaujamo parametro reikšmę, privaloma nurodyti:
1. katalogo / bukleto / brošiūros / aprašymo  puslapio Nr.;
2. dokumento puslapyje pažymėti  grafiškai nurodyti (t.y. pastebimai pažymėti – spalvotai ženklinti, ir / ar nurodyti rodyklėmis, ir / ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninės specifikacijos reikalaujamo techninio parametro punktą  jos atitinka.
d. Siekiant įnešti aiškumo dėl įrangos integracijos su LIS kaštų
koreguojame lentelės pastabos „Bendrieji reikalavimai“ 1 p. ir išdėstome jį taip:
1. Analizatorius (jo programinė įranga) diegimo metu bus inegruojama į LIS (laboratorija turi UAB "Rivosana" LIS licenciją). Laimėjimo atveju tiekėjas įsipareigoja suteikti visą reikiamą su analizatoriumi susijusią programinę įrangą (tvarkykles, duomenų perdavimo sąsajos protokolus) sėkmingam analizatoriaus  (jo programinės įrangos) integravimui į LIS. Perkančioji organizacija prisiima tik su UAB "Rivosana" susijusias integravimo išlaidas. (papildomas BVPŽ kodas 48900000-7 Įvairūs programinės įrangos paketai ir kompiuterių sistemos)

7. Ekonomiškai naudingiausio pasiūlymo vertinimo kriterijus: Analizatorių techninės charakteristikos ir metodiniai reikalavimai (T):
a. Prašymo naikinti ekonomiškai naudingiausio pasiūlymo vertinimo kriterijų C7 netenkiname. Vidaus kokybės kontrolės (VKK) duomenys, kurie yra siunčiami iš analizatorių, yra saugomi LIS, kur yra apdorojami centralizuotai ir yra prieinami tik laboratorijos vadovybei. Ekonomiškai naudingas kriterijus pasirinktas siekiant užtikrinti nutolusių padalinių greitą ir pagal kompetencijas nepriklausomą VKK rezultatų stebėseną ir sprendimų priėmimą, kai to reikia, darbo vietoje realiuoju laiku.


